# Un abreje eus an doctrin christen

| ◄ Pedennou quent ha goude an Exerciçou Spirituel | Un abreje eus an doctrin christen | Reglamant a vuez evit an deiz hac an oll amser ► |
Un abreje eus ar feiz catholic hac eus an doctrin christen, hac a ve profitapl bras he gana, pe da viana he lavaret alies ha particulieramant en Oferen-Bred, endra vezer o cana ar Credo, evit crisqui er galon ar feiz, an esptranç, an doujanç hac ar garantez en andret Doue : Var ton, Selaouit piz guitibunan, pe var an ton gallec, Chretiens, si vous êtes prudents.
| DOue en deveus hor c’hrouet Evit he anaout, he garet, Hac be servija er bet-mâ, Da veza en eê eurus gantâ. | P’evit tra ezomp crouet gant Doue. |
| Evit caout an eurusdet-se A bado un eternite , Teir vertuz principalamant So necesser absolumant. | Petra so necesser principalamant evit caout an eurusdet eternel. |
| Ar re-mâ int, lequeomp ivez, Feiz, esperanç ha carantez: | An teir vertus |
| theologal, pere so hanvet amâ. | Nep piou bennac n’ho exerç quet N’ouffe biquen beza salvet. |
| Petra eo ar feiz ? | Dre’r feiz e credomp en Doue Ha da guement en deus ive Revelet d’an Ilis santel, A so hor mam spirituel. |
| Petra eo an esperanç ? | Gortos a reomp dre’n esperanç D’hon œuvrou mad ar recomanç, Ar vuez eternel dre vertu Ar meritou eus a Jesus. |
| Petra eo ar garantez ? | Dre ar garantez da guenfa, E queromp Doue dreist pep tra, Hac abalamour da Zoue Hon nessa eveldomp goude. |
| Ped Doue so, ha petra e Doue ? | Ne deus nemet un Doue epquen So a viscoas da virviquen : Ur speret pur, oll-galloudec, En deus a netra grêt ar bed. |
| Pelec’h e ma Doue ? Ne deus netra na oar. | Ne deus netra secret outan, Tout ec’h ene, partout eman, Bete’n distera sonjeson A vel bars en fons hor c’halon. |
| Petra eo myster en Dreindet ? | Tri ferson a so en un Doue, Galvet an Dreindet sacr ive, An Tad, arMap,ar Speret Glan, Hac a so Doue peb-unan. |
| Penaus e teu an Tad eternel da anjandri he Vap, ha penaus e teu an Tad hag ar Map da brodui ar Speret Santel a bep eternite ? | Ar c’henta so hanvet an Tad, Rac ma teu d’anjandri ar Map Dre voyen an entandamant Oc’h en em anaout excellant. Dre hent ar volontez ive An eil o caret eguile A brodu ar Speret Santel, Hac ho zri ez int eiernel. |
| Ho zri ez int eternel hag egal en peb perfection an eil d’eguile. | N’ho deveus nemet un essanç, Ur volonte, ur buissanç ; N’ho deveus nemet ur furnez Nemet ur memes volontez. |
| Ar Map evit hon redima, So bet concevet er bet-mâ Dre vertu ar Speret Santel, Hervez ma coms an aviel. | Petra eo myster an incarnation ? |
| Ganet en ur c’hraou diabri Gant he vam ar Verc’hes Vari, Eo bet gouverset voar ar foen Etre un ejen hag un asen. | Ar c’hinivelez sacr eus hor Salver, pehini so guir Doue ha guir den assambles. |
| Ouspen ma’z eo’ta guir Doue, Eo assambles guir den ive ; An hano en deus recevet A Jesus-Christ Salver ar bet. | Galvet eo Jesus-Christ. |
| Cunduet en deus ur vuez Leun a boan hac a baourentez, O tisquez deomp eo dre boaniou E rencomp antren en êvou. Da ben a dri bloaz ha tregont Gant ar Iudevien divergont Ez oue teir heur staguet er groas, O vervel en tourmanchou bras. | Pe seurt buez en deveus cunduet, ha pe seurt fin en deveus bet er bed-mâ. |
| He gorf sacr a oue sebeliet, He ene diouz he gorf separet So bet disquennet d’al limbou, Evit dilivra an eneou. | Goude he varo e tisquennas el limbou da zilivra an eneou santel ac’hano. |
| D’an tri dez goude ma varvas, Leun a c’hloar a ressuscitas ; Hac en eê o veza pignet, An tu deou d’hé Dad aseet. | He resurrection hac he asçansion en eê. |
| Dont a raï da varn ac’hano Ar re veo hag ar re varo; Ha pa sonno an trompillou , E savimp oll eus hor beziou. | Penaus e teui en fin ar bed d’hor barn, pa ressuscitomp oll. |
| Ar re fall da james a iel Da lesqui er flammou cruel ; Ar re vad a iel gant Jesus Da veza da viquen eürus. | Arre vechant a veso barnet gantâ d’ar flammou eternel, hac ar re vad a gaço d’he varados. |
| Goude’z eus un Ilis santel A so dre’r bed universel, | Petra eo an Ilis, |
| ha penaus ne deus nemet un Ilis ? | Hac a so galvet Catholic Ha Romen hac Apostolic. |
| Hac emeas anezi ne deus quet a silvidiguez, ha na oufTe quet fazia. | N’eus nemet un Ilis guirion, A so ar gongregation Eus an oll gristenien fidel Dindan Jesus hac he viquel. Emeas anezi ne deus quet A voyen da veza salvet ; Ar Speret Santel he c’hundu Rac-se ne fazi a nep tu. |
| En Ilis e ma communion ar sent. | Enni entresomp fidelet Ez omp en ur c’horf unisset, Gant ar sent ha gant an elez, Ha gant an anaon vad ivez. |
| Petra eo communion ar sent ? | Dre vertu an union-man, Oump participant peb-unan En Œuvrou mad ha pedennou, Pere a offromp d’hon Autrou. |
| En Ilis en deus leset hor Salver an tensor eus ar sacramanchou. | En Ilis mâ en deus leset Jesus un tensor caer meurbet Pini eo ar sacramanchou A so leun eus he veritou. |
| Pe da dra e servij ar sacramanchou ? | Dreizo e ve ar c’hraç deomp roet, Conservet enomp ha cresquet, Ha dre’r pec’het mar he c’hollomp Dreizo he recouvr a ellomp. |
| An ilis a so diviset en teir, ha pere int-hi ? | An Ilis a so diviset En teir entrezo unisset, Ha galvet Ilis militant, Ilis souffrant ha triomfant. |
| Petra eo an Ilis militant ? | En Ilis militant e ma An oll gristenien er bed-mâ, O combati dindan ur penn Ha dindan ur memes lesen. |
| Piou eo ar penn eus an Ilis, ha pe- | Daou benn a so, unan visibl, Hac un all a so invisibl ; |
| An invisibl eo Map Doue, Ar pap he viquel eguile. | naus ez eus daou benn ? |
| Rac-se n’ema quet en hent mad Ar re so disent ouz ar pab, Ha n’en heuliont quet en peb guis Er pez a goncern an Ilis. | Ret eo senti ouz ar pab er pez a aparchant ous an Ilis. |
| Ilis souffrant ê an anaon Dalc’het da baea er prison Eus ar purgator ar boaniou Restet da dlet d’ho fec’hejou. | Petra eo an Ilis souffrant ? |
| Suffrajou’n Ilis militant A ell abreji ho zourmant, Hac ho dilivra quent a se Da gaout ar guel eus a Zoue. | Penaus e c’haller soulaji an anaon eus ar purcator ? |
| D’ar fin an Ilis triomfant Eo ar re presantamant O triomphi hac o repos Er c’hloar eveus ar barados. Honnes eo ar c’hloar infinit A esperomp-ni da c’hounit, O pidi Doue hac o senti Outan hac ouz he Ilis hep-si. Ar sent eus an eurusdet-se A ell he frocuri deomp ive ; Rac-se’ta e tleomp ho fidi Evidomp da intercedi. | Petra eo an Ilis triomfant, ha penaus ez esperomp triomfi er c’hloar eus ar barados, o pidi Doue hac oc’h observi fidelamant he c’hourc’hemennou ha re an Ilis, hac o pidi ar sent da intercedi evidomp dirac he vajeste divin ? |
| Va Doue, houmâ ê va c’hreden Quent renonç dezi e varfen : Me a gred c’hoas quement a gred Hoc’h Ilis gant ur feis barfet. | Fermete en ho c’hreden, ha cridi generalamant quement a gred an Ilis. |
| Guerc’hes Mañ, obtenit d’in Ar c’hraç digant ho Map divin, Da gridi ferm ha da ober Quement so dlêt ha necesser. Amen. | Peden d’ar Verc’hes evit ar sujet-mâ. |